**Народно читалище „Постоянство” 1856 – Лом**

**ПЛАН**

**ЗА ДЕЙНОСТТА НА НЧ „ПОСТОЯНСТВО” 1856 – ЛОМ**

**ПРЕЗ 2018 г.**

Работата на 162 – годишното Читалище „Постоянство“ през 2018 г. ще се организира и провежда съобразно изискванията на Закона за народните читалища и нашия Устав, в съответствие с решенията на Общото събрание и с потребностите на културния календар на Община Лом. Ще бъде свързана и с предстоящи значими събития и годишнини.

Културната продукция на Читалището е изцяло на разположение на Община Лом.

**І. БИБЛИОТЕЧНА ДЕЙНОСТ**

Цялостната дейност на Библиотеката ще бъде под знака на 170 – ата годишнина от основаването и и ще бъде насочена към развитие на следните основни направления: библиотечна дейност, образование, информация, културно – масова дейност.

Във връзка с това, ще се организират следните дейности и прояви:

1. Радиопредавания, витрини, учебни часове и открити уроци, посветени на годишнини, свързани с живота и делото на бележити ломчани:

195 г. от рождението на Кръстьо Пишурка

150 г. от рождението на Петър Кърджилов

130 г. от рождението на Никола Петров

80 г. от рождението на проф. Александър Чирков и др.

2. Литературна среща с Лалка Павлова – автор на книгата „Из българския космос“ в трилогията „Балкани“ на Яна Язова.

3. Среща – разговор с Яница Радева – носител на първа награда в НЛК „Яна Язова“ 2009 г. и представяне на романа „Сезонът на Йоана“.

4. Национален литературен конкурс „Яна Язова” – XII-о издание:

обявяване на конкурса

преглед и оценяване на конкурсните творби

церемония по награждаване

5. Летен маратон на четенето „Аз участвам, участвай и ти!“ – отчитане на резултатите през м. октомври.

6. Национален маратон на четенето „ Походът на книгите“ – 2-23 април 2018 г.

7. Национална библиотечна седмица – 9 – 13 май 2018 г.

8. Организиране на лятна читалня на открито.

9. Организиране на Десетдневки на отворените врати в Библиотеката по случай 24 май и 1-и ноември:

открити уроци

колективни посещения

щафетно четене

10. Среща на различни поколения библиотекари от Лом и общината на тема „Непреходната сила на книгата“, по случай 170 – ата годишнина на Библиотеката.

Срок: м. май 2018 г.

11. Съвместна дейност с другите читалищни колективи – осигуряване на материали за техните изяви.

**ІІ. ХУДОЖЕСТВЕНО-ТВОРЧЕСКА ДЕЙНОСТ НА ЛЮБИТЕЛСКИТЕ СЪСТАВИ:**

С обединени усилия и активна съвместна дейност, ще работят за повишаване на художественото равнище на културната си продукция и за оптималното и реализиране в общината и извън нея, чрез:

- обновяване на репертоарите на съставите

- привличане на повече млади таланти в репетиционната и изпълнителската дейност на съставите

- увеличаване на териториалния и възрастовия обхват на потребителите на културната продукция на Читалището от общината и страната, като се търсят възможности за гостувания на разменни начала със сродни колективи

- подготовка и участие в престижни местни, национални и международни празници и фестивали, при финансова възможност за пътуване.

**ДРАМАТИЧЕН ТЕАТЪР „КРЪСТЬО ПИШУРКА”**

1.1 Оптимална реализация на спектаклите:

„Българи от старо време”

„Сватбата на Фигаро”

„Хитър Петър”

чрез организиране на спектакли в община Лом, в региона, в страната

1.2 Подготовка и реализация на нова постановка – „ Двубой „ по Иван Вазов, премиера - до м. април 2018 г.

1.3 Подготовка на XI фестивал на любителските театри на името на Кръстьо Пишурка – Лом 2018.

1.4. Участие в сборни концерти на Читалището.

**2. ФОРМАЦИЯ ЗА ШЛАГЕРНИ ПЕСНИ „ЕКАТЕРИНА ВАНКОВА”,ФОРМАЦИЯ ЗА РУСКИ ПЕСНИ И РОМАНСИ „СМУГЛЯНКА”, ФОЛКЛОРЕН ТАНЦОВ СЪСТАВ „ДУНАВ”, ДТС „ДУНАВЧЕ”,СЪСТАВ ЗА ПАРОДИЯ И БУФОСИНХРОН И ЛИТЕРАТУРЕН КЛУБ „КР.ПИШУРКА” насочват усилията си към:**

2.1 Подготовка на нов и усъвършенстване на досегашния репертоар на съставите.

2.2 Организационни мерки за попълване на любителските колективи с нови самодейци.

2.3 Организиране на съвместни и самостоятелни концерти-спектакли през годината, по повод на различни годишнини и събития.

2.4 Участия в програми и в празници, организирани от Читалището и Общината.

2.5 Участия във фестивали и празници в страната, при финансова възможност.

**ІІІ. ОБРАЗОВАТЕЛНАТА ДЕЙНОСТ НА ОШИ ”ПРОФ. ЙОРДАН ГАВРИЛОВ” ще бъде насочена към:**

1. Организиране и реализация на целогодишна ефективна рекламна кампания за привличане на повече ученици в класовете по музика и балет:

-срещи на преподавателския състав с деца, учители и родители в училищата и детските градини

-разпространение на рекламни печатни материали

-обяви и реклами в средствата за масова информация, както и по електронен път.

-възстановяване на детския инструментален състав „Мелодика“

2. Провеждане на класни продукции, годишен концерт и годишни изпити на школата.

3. Участие на възпитаниците на ОШИ и преподавателския състав в културно-масовата дейност на Читалището със самостоятелни и съвместни изяви, музикални изпълнения, по случай чествания, национални и местни празници.

4. Лектория по класическа музика и балет с обхват на ученици от началните класове на ломските училища.

**ІV. КУЛТУРНО-МАСОВИ ПРОЯВИ**

1. 11-то издание на Международния фестивал на любителските театри на името на Кръстьо Пишурка Лом – 2018 г.

- Обявяване на Фестивала

- Решение на комисията за подбор на участниците

- Изготвяне на фестивалната програма

- Церемония по награждаване на отличените

Срок: м. февруари – септември 2018 г.

2. Пролетен празник на художествената самодейност по случай Деня на хумора, шегата и лъжата, с участие на гостуващи състави от региона

3. Сборен концерт – спектакъл по случай Деня на народните будители – 1 ноември.

4. „Златна есен в стих и песен” - четвърто издание: концерт-спектакъл,съвместна продукция на литературния клуб, любителските състави и ОШИ.

5.Годишни концерти на ФШП „Е.Ванкова“ , ФРПР „Смуглянка”, на ФТС „Дунав” и ДТС „Дунавче”.

6.“Коледа по нашенски“ сборен концерт-спектакъл, участват и гостуващи състави от региона.

7.Участие на самодейните състави в празници на селата от Община Лом, в други общини от района.

8.Гостувания в социални домове с концертна програма по повод на празници и различни събития.

**V. ПОДОБРАВЯНЕ НА МАТЕРИАЛНО ТЕХНИЧЕСКАТА БАЗА**

1. Привеждане на двете основни сгради на Читалището в съответствие с изискванията на правилата за пожарна безопасност.

2. Неотложен текущ ремонт.

Председател:

/ Н.Трайкова /